Komission tiedonanto euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätökseksi yhteisön kansanterveysalan toimintaohjelman (2001-2006) hyväksymisestä /* SEK/2001/1336 lopull. - COD 2000/0119 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätökseksi yhteisön kansanterveysalan toimintaohjelman (2001-2006) hyväksymisestä 2000/0119 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätökseksi yhteisön kansanterveysalan toimintaohjelman (2001-2006) hyväksymisestä 1. Tausta - komissio tekee ehdotuksen - KOM(2000) 285 - 2000/0119(COD): 3.5.2000 [1] [1] EYVL C 337 E, 28.11.2000, s. 122. - ehdotus toimitetaan Euroopan parlamentille ja neuvostolle: 15.6.2000 - talous- ja sosiaalikomitea antaa lausunnon: 29.11.2000 [2] [2] EYVL C 116, 20.4.2001, s. 75. - alueiden komitea antaa lausunnon: 13.12.2000 [3] [3] EYVL C 144, 16.5.2001, s. 43. - Euroopan parlamentti antaa lausunnon ensimmäisessä käsittelyssä: 4.4.2001 [4] [4] Ei vielä julkaistu. - komissio tekee muutetun ehdotuksen (KOM(2001) 302): 1.6.2001 - neuvosto pääsee poliittiseen yhteisymmärrykseen: 5.6.2001 (yksimielisesti) - neuvosto vahvistaa virallisesti yhteisen kannan: 31.7.2001. 2. Komission ehdotuksen tarkoitus Kyseessä on ehdotus Euroopan parlamentin ja neuvoston päätökseksi yhteisön kansanterveysalan toimintaohjelman hyväksymisestä. Se on osa Euroopan yhteisön terveysalan strategiaa, joka on määritelty 16. toukokuuta 2000 annetussa komission tiedonannossa (KOM(2000) 285 lopullinen). Ehdotetussa ohjelmassa noudatetaan laaja-alaista ja poliittisesti suuntautunutta lähestymistapaa. Siinä keskitytään kolmeen toiminta-alaan: 1) Terveyteen liittyvän tiedotuksen ja tietoisuuden lisääminen Luodaan kattava terveystietojärjestelmä, jonka avulla politiikan laatijat, terveydenhuollon työntekijät ja yleisö saavat tarvitsemiaan terveyttä koskevia tärkeitä tietoja. 2) Nopea reagoiminen terveysuhkiin Luodaan valmiudet nopeisiin toimenpiteisiin, jotta esimerkiksi tartuntatautien aiheuttamia terveysuhkia voitaisiin käsitellä. 3) Terveyteen vaikuttaviin tekijöihin puuttuminen Ohjelman avulla parannetaan väestön terveystilannetta ja vähennetään ennenaikaisia kuolemantapauksia siten, että huonon terveystilanteen taustalla oleviin syihin vaikutetaan tehokkailla toimilla terveyden edistämiseksi ja sairauksien ennaltaehkäisemiseksi Tämän tiedonannon tarkoituksena on ilmoittaa Euroopan parlamentille komission kannasta neuvoston yhteiseen kantaan, joka hyväksyttiin 31.7.2001. Komission muutettu ehdotus, jossa otettiin huomioon 4. huhtikuuta 2001 Euroopan parlamentin ensimmäisessä käsittelyssä saadut tulokset, hyväksyttiin 1.6.2001. 3. Yhteistä kantaa koskevat komission huomautukset 3.1. Yleisiä huomautuksia Komissio toteaa tyytyväisenä, että neuvosto on vahvistanut komission alkuperäisen ehdotuksen yleisen lähestymistavan. Neuvosto tukee kolmea ehdotettua päätoiminta-alaa: terveystiedotusta, nopeaa reagointia terveysuhkiin ja terveyteen vaikuttaviin tekijöihin puuttumista. Komissio on kuitenkin huolissaan neuvoston yhteiseen kantaan sisältyvistä kolmesta keskeisestä seikasta: Ensinnäkin komissio panee merkille, että terveydenhuoltojärjestelmien toimintaan liittyviä ohjelman merkittäviä toimia, joita parlamentti vahvisti, ei ole hyväksytty yhteiseen kantaan. Tällaisia ovat esimerkiksi laatuun liittyvistä tekijöistä tiedottaminen ja niiden analysointi, terveystoimien tehokkuus ja suuntaviivat. Toiseksi neuvosto on halunnut muotoilla komission ehdotuksen tekstin täysin uudelleen. Paikoitellen tällä on saatettu parantaa tekstin luettavuutta, mutta komissio on huolissaan, että tämän seurauksena toimintamahdollisuuksia on rajoitettu ja toteutettavien toimien selkeyttä vähennetty. Kolmanneksi komissio on pettynyt, että neuvosto on päättänyt vähentää komission ehdottaman rahoituksen 300 miljoonasta eurosta 280 miljoonaan euroon. Talousarvion supistaminen tässä määrin saattaa hyvinkin merkitä sitä, että ohjelmaan kuuluvaksi suunniteltuja tiettyjä toimia ei voida panna kunnollisesti täytäntöön. 3.2. Parlamentin ensimmäisessä käsittelyssä ehdotettujen tarkistusten huomioon ottaminen - Seuraavat tarkistukset on sisällytetty muutettuun ehdotukseen ja otettu täysin tai osittain huomioon yhteisessä kannassa: 1, 2, 4, 5, 6, 7, 8, 9, 10, 12, 13, 15, 16, 17, 19, 20, 21, 23, 24, 25, 26, 27, 28, 30, 31, 32, 34, 35, 38, 40, 42, 43, 44, 45, 46, 47, 48, 49, 50, 52, 53, 54, 57, 58, 59, 60, 63, 64, 67, 68, 69, 70, 73, 74, 76, 78, 84, 90, 93, 95, 96, 98, 106 ja 108. - Seuraavat tarkistukset on sisällytetty muutettuun ehdotukseen mutta ei yhteiseen kantaan: 3, 14, 22, 29, 39, 51, 55, 56, 61, 75, 77, 79, 80, 81, 82, 87, 101, 103 ja 107. - Komission muutettu ehdotus eroaa neuvoston yhteisestä kannasta seuraavien seikkojen osalta: Koska yhteisessä kannassa on komission ehdotuksen teksti muotoiltu kokonaan uudelleen, tekstien tarkka vertailu on vaikeaa. Yleisesti ottaen yhteisen kannan teksti on tiiviimpää mutta ei niin täsmällistä kuin komission muutetussa ehdotuksessa, eritoten toteutettavien toimien kuvauksen osalta. Komissio kuitenkin pahoittelee, että neuvosto päätti olla hyväksymättä joitakin tärkeitä tarkistuksia, jotka koskevat terveydenhuoltojärjestelmien kehittämiseen liittyviä toimia. Tämä koskee varsinkin seuraavia tarkistuksia: * tarkistus 22, jossa viitataan ohjelman tehtäviin edistettäessä laatua koskevien vähimmäisstandardien määrittelyä * tarkistus 55, jossa sisällytetään potilaiden oikeuksien edistäminen ohjelman soveltamisalaan * tarkistukset 61, 80 ja 82, joissa viitataan ohjelman tehtäviin määriteltäessä parhaita toimintatapoja ja päätettäessä vakaista suuntaviivoista terveyttä koskevissa toimissa. Komissio on edelleen sitä mieltä, että kyseiset toimet ovat kansanterveysalaan liittyvän yhteisön toimivallan mukaiset ja saavat aikaan konkreettista lisäarvoa. Komissio pahoittelee myös sitä, että neuvosto ei ole ottanut huomioon tarkistuksissa 51, 56 ja 87 esitettyjä ehdotuksia käynnistää yhteisön rokotusstrategiaan liittyviä toimia. Lisäksi komissio panee merkille, että neuvosto ehdottaa ohjelmakomitealle monenlaisia hallintotehtäviä verrattuna tehtäviin, joita komission muutetussa ehdotuksessa lueteltiin. Neuvosto on erityisesti lisännyt järjestelyitä, jotka koskevat rakenteellisten järjestelyiden valmistelua pyrittäessä koordinoimaan terveyden seurantaa ja nopeaa reagointia terveysuhkiin, ja järjestelyitä, jotka koskevat tietojen siirtoa ja levittämistä sekä nopeaa reagointia tehtäväluetteloon (yhteisen kannan johdanto-osan 14 kappale ja 8 artikla; muutetun ehdotuksen 10 artikla). Komissio uskoo, että nämä lisäykset eivät ole hyväksyttäviä institutionaalisista syistä ja että muutettuun ehdotukseen sisältyvässä tehtäväluettelossa otetaan kohtuullisella ja toimivalla tavalla huomioon jäsenvaltioiden perusteltu toive olla aktiivisesti mukana ohjelman täytäntöönpanossa ja toisaalta tarve välttää tarpeetonta byrokratiaa. 3.3. Yhteisen kannan ja komission ehdotuksen yhtymäkohdat Yhteisessä kannassa tuetaan komission ehdotuksen päälinjoja, myös kolmea pääasiallista toiminta-alaa. Siinä korostetaan periaatetta keskittyä aloille, joilla yhteisön osallistuminen voi saada aikaan selvää lisäarvoa, ja tukea ohjelman yleistä poliittista suuntaa. Siinä noudatellaan komission muutettua ehdotusta ja kehotetaan komissiota panemaan ohjelma täytäntöön "asianmukaisten rakenteellisten järjestelyiden kautta" (yhteisen kannan johdanto-osan 11-13 kappale, 3 ja 5 artikla sekä liite 4.2). Lopuksi yhteisessä kannassa seurataan muutettua ehdotusta sikäli, että siinä vahvistetaan ohjelman osuutta yhteisön yleisen terveysalan strategian kehittämisessä (vrt. yhteisen kannan liite 1.5). 4. Päätelmät Komission kannalta tarkasteltuna yhteinen kanta edustaa tärkeää lähtökohtaa toista käsittelyä varten. Komissio kuitenkin katsoo, että sen muutettuun ehdotukseen sisältyy joukko merkittäviä tekijöitä, jotka liittyvät ohjelman soveltamisalaan ja varsinkin terveydenhuoltojärjestelmien tärkeimpiin kehitysaskeliin, jotka olisi hyväksyttävä ensisijaisiksi toiminta-aloiksi. Komissio on lisäksi sitä mieltä, että ohjelman alkuperäinen talousarvioehdotus olisi hyväksyttävä, jotta ohjelma voisi toimia tehokkaasti. 5. Pöytäkirjaan liitettävät komission lausumat Komissio antoi pöytäkirjaan kaksi lausumaa, jotka ovat tämän tiedonannon liitteenä. Ensimmäisessä lausumassa se ilmoittaa ottavansa yhteisen kannan päätelmät tyytyväisenä vastaan, mutta katsoo, että lopullisen talousarvion pitäisi olla lähellä alunperin ehdotettua 300:aa miljoonaa euroa. Toiseen lausumaan sisältyy sitoumus tarkistaa ohjelman täytäntöönpanoa varten laadittuja rakennejärjestelyitä ohjelman väliarvioinnissa. Pöytäkirjaan liitettävät komission lausumat Komissio toteaa, että kun otetaan huomioon, miten tärkeää on saada nopea päätös toimintaohjelmasta, se ottaa tyytyväisenä vastaan tiedon siitä, että neuvosto pääsi yhteiseen kantaan rahoituspuitteista. Komissio ottaa kuitenkin myös huomioon Euroopan parlamentin lausunnon, jossa kannatetaan suurempaa summaa. Tämän mukaisesti se katsoo, että yhteispäätösmenettelyn lopputuloksen pitäisi olla komission alkuperäisen ehdotuksen mukainen 300 miljoonaa euroa tai sitä lähellä oleva summa. Uusien jäsenvaltioiden liittyminen ja asianmukaisten rakenteellisten järjestelyiden perustaminen edellyttävät summan tarkistamista aiheellisena ajankohtana. Komissio tarkastelee ohjelman väliarvioinnin yhteydessä asianmukaisia rakenteellisia järjestelyitä, jotka liittyvät terveyden seurantaa ja nopeaa reagointia terveysuhkiin koskevien verkkojen koordinointiin ja integrointiin. Jäsenvaltiot otetaan tiiviisti mukaan tähän tarkasteluun, jonka perusteella komissio harkitsee, onko rakenteellisia järjestelyitä tarpeen kehittää edelleen tai mukauttaa muun muassa asiaan liittyvän yhteisön lainsäädännön ja käytäntöjen perusteella, ja tekee tarvittaessa ehdotuksia.